हैदराबाद गैंगरेप आरोपियों के एनकाउंटर पर विवेक ओबेरॉय का Tweet, बोले- वही जगह, वही समय, शिकारी बने शिकार...  
तेलंगाना पुलिस ने रेप और मर्डर के आरोपियों का किया एनकाउंटर
तेलंगाना पुलिस के इस कदम पर बॉलीवुड एक्टर विवेक ओबेरॉय ने किया ट्वीट
विवेक ओबेरॉय ने कहा कि शिकारी बने शिकार
तेलंगाना में महिला पशु चिकित्सक के साथ रेप और मर्डर करने वाले चारों आरोपियों को तेलंगाना पुलिस (Telangana Police) ने मुठभेड़ में मार गिराया. पुलिस द्वारा इस एनकाउंटर (Encounter) के बाद से सोशल मीडिया पर रिएक्शन पर रिएक्शन आ रहे हैं. बॉलीवुड एक्टर विवेक ओबेरॉय (Vivek Oberoi) ने भी एनकाउंटर को लेकर ट्वीट किया है. अपने ट्वीट में विवेक ओबेरॉय ने लिखा कि उसी जगह, उसी समय शिकारी बने शिकार. विवेक ओबेरॉय का यह ट्वीट सोशल मीडिया पर जमकर सुर्खियां बटोर रहा है, साथ ही लोग इस पर खूब कमेंट भी कर रहे हैं. 
Same spot, same time frame, the predators became the prey! Now that's true Poetic Justice! Maybe now all such monsters will finally feel fear and think a hundred times before even thinking of raping and murdering girls!#JusticeForDisha#TelanganaPolice#JusticeServed#Telangana

तेलंगाना एनकाउंटर (Telangana Encounter) के पर विवेक ओबेरॉय (Vivek Oberoi) ने ट्वीट करते हुए लिखा कि अब दानव असर में डर को महसूस कर सकेंगे. विवेक ओबेरॉय ने तेलंगाना पुलिस द्वारा की गई कार्रवाई पर खुशी जताते हुए लिखा, "उसी जगह, उसी वक्त के आसपास शिकारी बने शिकार...हो सकता है कि अब सभी दानव असल में डर को महसूस करेंगे और किसी लड़की का रेप और मर्डर करने से पहले सौ बार सोचेंगे." इसके अलावा विवेक ओबेरॉय ने एक और ट्वीट किया, जिसमें उन्होंने तेलंगाना प्रशासन की तारीफ की. 

.Kudos to @TelanganaCMO and the @cyberabadpolice especially #VCSajjanar for delivering true justice swiftly and strongly! This sends a strong message to those monsters who break the law and hide behind the system. I am sure all such monsters are shaking with fear now! @cpcybd

अपने ट्वीट में विवेक ओबेरॉय (Vivek Oberoi) ने तेलंगाना पुलिस (Telangana Police) और प्रशासन के लिए किये ट्वीट में लिखा, "तेलंगाना सीएमओ (Telangana CMO), साइबराबाद पुलिस और खासकर वीसी सज्जानार न्याय दिलाने के लिए तारीफ के लायक हैं. यह उन दानवों के लिए एक बहुत बड़ा संदेश है, जो कानून तोड़ते हैं और व्यवस्था के पीछे छुपते हैं. मैं दावे के साथ कह सकता हूं कि अब वह सभी दानव डर से थरथरा रहे होंगे." बता दें कि अदालत में चार्जशीट दाखिल करने के बाद पुलिस इन चारों आरोपियों को घटनास्थल पर ले गई थी ताकि 'सीन ऑफ क्राइम' (रिक्रिएशन) की पड़ताल की जा सके. लेकिन उनमें से एक आरोपी ने पुलिसकर्मी का हथियार छीन कर भागने की कोशिश करने लगा. पुलिस अधिकारियों ने बताया कि अगर यह आरोपी भाग जाते तो बड़ा हंगामा खड़ा हो जाता इसलिए पुलिस के पास दूसरा कोई रास्ता नहीं था और जवाबी फायरिंग में चारो आरोपी मारे गए.